CELEX: 32009R1026
Language: da
Date: 2009-10-29 00:00:00
Title: Kommissionens forordning (EF) nr. 1026/2009 af 29. oktober 2009 om berigtigelse af forordning (EF) nr. 567/2009 om registrering af en betegnelse i registret over garanterede traditionelle specialiteter (Pierekaczewnik (GTS))

30.10.2009   
            
            
               DA
            
            
               Den Europæiske Unions Tidende
            
            
               L 283/33
            
         
      KOMMISSIONENS FORORDNING (EF) Nr. 1026/2009
   af 29. oktober 2009
   om berigtigelse af forordning (EF) nr. 567/2009 om registrering af en betegnelse i registret over garanterede traditionelle specialiteter (Pierekaczewnik (GTS))
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 509/2006 af 20. marts 2006 om garanterede traditionelle specialiteter i forbindelse med landbrugsprodukter og fødevarer (1), særlig artikel 9, stk. 4, første afsnit, og
   ud fra følgende betragtninger:
   
               (1)
            
            
               Der er konstateret en fejl i Kommissionens forordning (EF) nr. 567/2009 (2) om registrering af betegnelsen »Pierekaczewnik« i registret over garanterede traditionelle specialiteter. Den beskyttelse, der er omhandlet i artikel 13, stk. 2, i forordning (EF) nr. 509/2006, bør i overensstemmelse med Polens anmodning indrømmes den pågældende betegnelse.
            
         
               (2)
            
            
               Forordning (EF) nr. 567/2009 bør berigtiges i overensstemmelse hermed —
            
         UDSTEDT FØLGENDE FORORDNING:
   Artikel 1
   Forordning (EF) nr. 567/2009 berigtiges således:
   
               1)
            
            
               Betragtning 3 læses således:
               
                           »(3)
                        
                        
                           Ansøgningen om beskyttelse omfatter ligeledes en anmodning om beskyttelse i henhold til artikel 13, stk. 2, i forordning (EF) 509/2006. En sådan beskyttelse bør indrømmes betegnelsen »Pierekaczewnik«, idet der ikke er gjort indsigelser, og det ikke er påvist, at navnet anvendes lovligt, er kendt og er økonomisk betydningsfuldt for lignende landbrugsprodukter eller fødevarer.«
                        
                     
         
               2)
            
            
               I artikel 1 indsættes følgende stykke:
               »Den beskyttelse, der er omhandlet i artikel 13, stk. 2, i forordning (EF) nr. 509/2006, anvendes.«
            
         
               3)
            
            
               I bilaget indsættes følgende:
               »Brugen af navnet er forbeholdt.«
            
         Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   Den finder anvendelse fra datoen for ikrafttrædelsen af forordning (EF) nr. 567/2009.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 29. oktober 2009.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EUT L 93 af 31.3.2006, s. 1.
   
      (2)  EUT L 168 af 30.6.2009, s. 22.